Okresná prokuratúra Liptovský Mikuláš 
Tomášikova 5, 031 80 Liptovský Mikuláš 1 	

Sp. zn. : 2 Pv 443/12/5505	Liptovský Mikuláš, 4.9.2013
EEČ : 2-39-374-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Liptovský Mikuláš
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
Hoci bol právoplatným rozsudkom Obvodného súdu pre Prahu 4, Česká republika sp. zn. XXXXX zo dňa 12. 12. 2005 v spojení s rozsudkom Mestského súdu v Prahe, Česká republika, sp. zn. XXXXX zo dňa 25. 10. 2006, zaviazaný platiť mesačné výživné na svoje dcéry XXXXX (XXXXX a XXXXX XXXXX) na každú po 2 500,- Kč  vždy do 15. dňa v mesiaci do rúk ich matky XXXXX, trvale bytom  XXXXX, Česká republika, od februára 2011 doposiaľ si túto povinnosť   plnil   nepravidelne, pričom v marci 2011 uhradil 8 000,- Kč, v apríli 2011 2 200,- Kč, v máji 2011 13 700,- Kč, v júli 2011 16 000,- Kč v septembri 2011  16 000,- Kč, v novembri 2011 4 000,- Kč, vo februári 2012 1 000,- Kč, v apríli 2012 2000,- Kč,  v októbri  2012  101 571,- Kč,  v   novembri  8 000,- Kč, v decembri 3 529,- Kč a 1 471,- Kč,  v januári 2013  5 000,- Kč, v apríli 2013 5 000,- Kč, v júli 2013 20 000,- Kč a v auguste 2013 10 000,- Kč,   pričom  za uvedené obdobie tak dlhoval na výživnom  najmenej 81 100,- Kč, 

lebo zanikla trestnosť činu

Odôvodnenie:
	Proti obvinenému XXXXX bolo začaté trestné stíhanie a  vznesené obvinenie pre prečin zanedbania povinnej výživy podľa § 207 ods. 1 Tr. zákona   pre  skutok, že hoci  bol právoplatným rozsudkom Obvodného súdu pre Prahu 4, Česká republika sp. zn. XXXXX zo dňa 12. 12. 2005 v spojení s rozsudkom Mestského súdu v Prahe, Česká republika, sp. zn. XXXXX zo dňa 25. 10. 2006, zaviazaný platiť mesačné výživné na svoje dcéry XXXXX (XXXXX) a XXXXX (XXXXX) na každú po 2 500,- Kč  vždy do 15. dňa v mesiaci do rúk ich matky XXXXX, trvale bytom  XXXXX, Česká republika, od februára 2011 doposiaľ si túto povinnosť   plnil   nepravidelne, pričom v marci 2011 uhradil 8 000,- Kč, v apríli 2011 2 200,- Kč, v máji 2011 13 700,- Kč, v júli 2011 16 000,- Kč v septembri  2011  16 000,- Kč, v   novembri 2011 4 000,- Kč, vo februári 2012 1 000,- Kč,   v   apríli 2012   2 000,- Kč,    pričom  za uvedené obdobie tak dlhoval na výživnom  najmenej 81 100,- Kč. 
	Uvedený skutok bol následne vyšetrovateľom OR PZ v Lipt. Mikuláši prekvalifikovaný na prečin zanedbania povinnej výživy podľa § 207 ods. 1, ods. 3 písm. b/ Tr. zákona. 	
	Po ukončení skráteného vyšetrovania podal vyšetrovateľ Okresného riaditeľstva PZ v Liptovskom Mikuláši na tunajšiu prokuratúru  návrh na zastavenie trestného stíhania z dôvodu, že obvinený si svoju vyživovaciu povinnosť dodatočne splnil. 
	Po preštudovaní spisového materiálu som zistila, že obvinený XXXXX bol zaviazaný rozsudkom Obvodného súdu pre Prahu 10, ktorý bol potvrdený rozsudkom Mestského súdu v Prahe  prispievať mesačne na svoje dcéry po 2 500,- Kč na každú. Skutočnosť, že otec sa nad rámec určeného výživného zaviazal prispievať na deti po 4 000,- Kč mesačne  na každú z dcér, je prejavom jeho dobrej vôle, ako i jeho možnosti v danom čase (rok 2008).   Skutočnosťou však ostáva, že obvinený  je povinný platiť najmenej na každú zo svojich dcér  po 2 500,- Kč. Preskúmaním spisového materiálu, vychádzajúc z výpovede obvineného, predložených medzinárodných platobných príkazov, ako  i výsluchu matky detí som zistila, že obvinený v roku 2011 uhradil nad rámec svojej povinnosti o 4 900,- Kč viac, v roku 2012 o 57 571,- Kč viac, pričom v roku 2013  zaslal v  januári 2013 5 000,- Kč,  v apríli 2013 5 000,- Kč, v júli 2013 20 000,- Kč a v auguste 2013 10 000,- Kč, čím dlžné výživné v plnej výške uhradil. Vychádzajúc striktne z rozsudkov, ktorými bol obvinený zaviazaný platiť výživné na svoje dcéry som zistila, že  za obdobie, pre ktoré je stíhaný, mal od februára 2011 do dnešného dňa zaplatiť 155 000,- Kč. Za uvedené obdobie však matke svojich detí zaslal 203 071,- Kč.   
	Vzhľadom na uvedené, teda výživné do dnešného dňa uhradil v plnej výške. 
	Podľa vyjadrenia matky jej dcéry v dôsledku neplatenia výživného obvineným  núdzou netrpeli. Núdza je stav, kedy dieťa nemá čo jesť, nemá si čo obliecť a trpí biedou, čo rozhodne deti obvineného netrpeli. To, že nemohli ísť na lyžiarsky výcvik, školský zájazd do Anglicka, prípadne k moru nie je stavom núdze.   
	Podľa § 86  písm. a/ Trestného zákona trestnosť trestného činu zanedbania povinnej výživy podľa § 207 Trestného zákona zaniká,  ak trestný čin  nemal trvalo nepriaznivé následky a páchateľ svoju povinnosť  dodatočne splnil skôr, než sa súd odobral na záverečnú poradu. 
	Podľa § 215 ods. 1 písm. h/ Trestného poriadku  prokurátor  zastaví trestné stíhanie ak zanikla trestnosť činu. 
	Keďže obvinený uhradil dlžné  výživné v plnej výške a neplatenie  výživného nemalo na jeho dcéry trvalo nepriaznivé následky, rozhodla som  tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Zdeňka Klaučová
prokurátorka